Változtatna a fizetõparkolás rendszerén?
Megkérdeztük a gyõri polgármester-jelölteket arról, változtatna a fizetõparkolás rendszerén?
ÖSSZES EDDIG MEGJELENT KÉRDÉS/VÁLASZ ITT >>

Szeptember 27-ei (szerdai) kérdésünk:
Változtatna a fizetõparkolás rendszerén?

Borkai Zsolt (Fidesz–KDNP): – Új parkolóhelyeket alakítunk ki a belváros mellett, például a Duna-parton. Mélygarázsokat akarunk építeni, így szabad kapacitásokhoz jutunk. A városvezetés által rossz helyre tervezett parkolóház kihasználtságán árengedményekkel, idõnkénti ingyenességgel kívánunk javítani. Nem a büntetésekre, hanem a rendezett parkolási viszonyokra helyezzük a hangsúlyt.
Kovacsics Imre (független): – Egyetlen pártnak sem sikerült megoldania a gyõri parkolási gondokat, amelyek nemcsak a belvárosban, hanem a lakótelepeken is egyre súlyosabbak. Egy új városvezetés kell, olyan, amelyik nem lepõdik meg azon, hogy évek óta emelkedik a gépkocsik száma. Olyan csapat kell, amely erre fel tud készülni és európai módon tudja kezelni. Az a baj, hogy minden gondot utólag akartak orvosolni a leköszönõ városvezetõk, ahelyett, hogy elébe mentek volna kialakulásának.
Kun András (MSZP–SZDSZ): – Az utak sétálásra és utazásra valók, nem parkolásra. Ezért kell még parkolóház (vállalkozói alapon), ezért írtunk elõ az Árkádnak jelentõs számú parkolóhely-létesítést. Támogatom a zárt parkoló hétvégi megnyitását, kezdeményeztem a kereskedõk által vevõknek adható parkolási jegyek rendszerét. Az Árpád-tömbben kb. 120–150 parkolóval fogunk segíteni a belvárosban, de a többi városrészben is folytatjuk...
Schmidt Péter (független): – A gyõri belvárosban szinte minden munkanapon, szombaton pedig különösen nehéz parkolóhelyet találni. Bár a parkolási díjak ügyében a gyõri közgyûlés dönt, én feltétlenül szeretném elérni, hogy a jobb kihasználtság érdekében szombatonként a parkolóház használata ingyenes legyen, a többi fizetõs parkolóhelyen pedig a belvárosi kereskedõknél történõ vásárlás ellenében kapott bonnal vagy utalvánnyal lehessen a parkolási díjat kiegyenlíteni.
Szabó József (MDF): – A lakótelepeken kevés a hely, a belvárosban meg tarthatatlan a helyzet. Az ad hoc ötletek nem javították, de kiterjesztették a problémákat. Gyors megoldásként egy szakszerû átszervezés, végleges megoldásként átfogó igényfelmérés, nagy befogadóképességû mélygarázsok építése szükséges. Tudni kell: a házak lakóihoz autók tartoznak. Ahogy a hivatalokhoz, boltokhoz is. Hogy mennyi, az igenis kiszámítható.
Szeptember 28-ai (csütörtöki) kérdésünk:

Elégedett a gyõri köztisztasággal?